FTE ลุ้นกำไรไตรมาส 3/60 ทำ All Time High แนะซื้อ ราคาเป้าหมาย 4.3 บ.
FTE ลุ้นกำไรไตรมาส 3/60 ทำ All Time High แนะซื้อราคาเป้าหมาย 4.3 บ.
20 ก.ย. 2560

บล.ฟินันเซีย ไซรัส ระบุในบทวิเคราะห์วันนี้ (20 ก.ย.) ว่า ราคาหุ้นบริษัท ไฟร์เทรดเอ็นจิเนียริ่ง จำกัด (มหาชน) หรือ FTE อ่อนตัว สวนทางคาดการณ์กำไรไตรมาส 3/60 ที่มีแนวโน้มทำ All Time High โดยคาด +17% เทียบไตรมาสก่อนหน้า, +36% เทียบช่วงเดียวกันของปีก่อนอยู่ที่ 32 ลบ. จากทั้งยอดขายอปุกรณ์ดับเพลิงที่กลับมาโตเป็นไตรมาสแรกในรอบปี และการรับรู้งานโครงการที่มีงานในมือหลังไตรมาส2/60 ราว 277 ลบ. รวมถึงอัตรากำไรที่ขยายตัวต่อเนื่องตามการแข็งค่าของเงินบาท
ส่วนกำไรทั้งปีนี้คาด +31% เทียบช่วงเดียวกันของปีก่อนและ +14% เทียบช่วงเดียวกันของปีก่อนในปีหน้า ตามแรงหนุนของตลาดบ้านและคอนโดฯที่ฟื้น และการลงทุนโครงสร้างพื้นฐานภาครัฐฯที่เริ่มขยับ ราคาปัจจุบันยังถูก PE2017-2018 แค่ 15-17 เท่าต่ำกกว่ากลุ่มที่ 25 เท่า แถมฐานะทางการเงินแข็งแกร่งเป็น Net Cash แนะนำซื้อราคาเป้าหมาย 4.30 บาท